Държавен вестник, бр. 76, 2004 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  76
2. наименование и количество на наркотич-
ните вещества;
3. необходимите мерки за сигурност;
4. редът и методите за унищожаване на нар-
котичните вещества, както и изискванията за
документация и отчетност на изразходваните
количества.
Чл. 18. (1) Министерството на здравеопаз-
ването води регистър на издадените по реда
на наредбата разрешения за наркотични ве-
щества.
(2) В 7-дневен срок от разрешаване на дей-
ностите по чл. 1 директорът на Агенция “Мит-
ници” и министърът на вътрешните работи из-
пращат служебно в Министерството на здраве-
опазването копия от издадените разрешения.
Г л а в а  т р е т а
УСЛОВИЯ И РЕД ЗА РАЗРЕШАВАНЕ НА
ДЕЙНОСТИ С ВЕЩЕСТВА ОТ ПРИЛОЖЕ-
НИЕ № 4 КЪМ ЧЛ. 3, АЛ. 2 ЗКНВП, КАКТО И
СЪС СМЕСИ, В КОИТО СЕ СЪДЪРЖАТ ВЕ-
ЩЕСТВА ОТ ПЪРВА И ВТОРА КАТЕГОРИЯ
НА ПРИЛОЖЕНИЕ № 4 КЪМ ЧЛ. 3, АЛ. 2
ЗКНВП
Чл. 19. Разрешенията за дейности по чл. 1 с
вещества от приложение № 4 към чл. 3, ал. 2
ЗКНВП, както и със смеси, в които се съдържат
вещества от първа и втора категория на прило-
жение № 4 към чл. 3, ал. 2 ЗКНВП, се издават
от министъра на икономиката или от упълно-
мощен от него заместник-министър по предло-
жение на Междуведомствената комисия за кон-
трол на прекурсорите.
Чл. 20. (1) Разрешения по чл. 19 се издават
на физически и юридически лица, които не при-
тежават лицензия за дейности с вещества от
първа и втора категория на приложение № 4
към чл. 3, ал. 2 ЗКНВП и със смеси, в които те
се съдържат, или удостоверение за регистрация
за дейности с вещества от трета категория на
приложение № 4 към чл. 3, ал. 2 ЗКНВП.
(2) Лицата по ал. 1, поискали разрешение
за дейности с вещества от първа или втора ка-
тегория на приложение № 4 към чл. 3, ал. 2
ЗКНВП, посочват със заповед лице, което ръ-
ководи и носи лична отговорност за спазване
на изискванията, предвидени в ЗКНВП и в
Наредбата за контрол на прекурсорите на нар-
котични вещества.
(3) Лицата по ал. 1 утвърждават инструкции
за работа с вещества от първа или втора кате-
гория на приложение № 4 към чл. 3, ал. 2
ЗКНВП, в които се определят предвидените
минимални мерки за сигурност съгласно чл. 12,
ал. 3 от Наредбата за контрол на прекурсорите
на наркотични вещества.
(4) Физическите и юридическите лица, кан-
дидатстващи за получаване на разрешения за
дейности с прекурсори, са длъжни да покрият
задължителния минимум от мерки за сигурност
на помещенията и сградите за съхраняване на
прекурсори, предвидени в чл. 12, ал. 3 от На-
редбата за контрол на прекурсорите на нарко-
тични вещества.
Чл. 21. (1) За получаване на разрешение за
дейности с веществата от приложение № 4 към
чл. 3, ал. 2 ЗКНВП лицата подават заявление
до Междуведомствената комисия за контрол на
прекурсорите към министъра на икономиката,
в което се посочват:
1. името, седалището и адресът на управле-
ние на заявителя;
2. наименованието на веществата съгласно
приложение № 4 към чл. 3, ал. 2 ЗКНВП, а ко-
гато се отнася за смеси—наименованията на
веществата, съдържащи се в сместа;
3. количеството и теглото на веществото, а
когато се отнася за смеси—количеството и тег-
лото на сместа, както и количеството и теглото
или процентното съдържание на веществата,
съдържащи се в нея;
4. имената и точните адреси на продавача,
вносителя, износителя, получателя, търговския
представител или търговския посредник, ако
сделката ще се осъществи чрез търговски пред-
ставител или търговски посредник;
5. броят, видът и вместимостта на съдове-
те и/или опаковките за транспортиране и съх-
раняване;
6. името, седалището и адресът на управле-
ние на спедитора и превозвача.
(2) Към заявлението по ал. 1 се прилагат:
1. заверено от заявителя копие от съдебното
решение за регистрация и удостоверение за
актуална съдебна регистрация на едноличен
търговец и юридическо лице;
2. договор и/или фактура за придобиване;
3. аналитичен сертификат;
4. обосновка за използване на веществата от
приложение № 4 към чл. 3, ал. 2 ЗКНВП за
медицински и научни изследвания или за обра-
зователни цели и разчет на необходимите ко-
личества за използване;
5. копие от заповедта по чл. 20, ал. 2, освен
в случаите на дейности с вещества от трета
категория на приложение № 4 към чл. 3, ал. 2
ЗКНВП;
6. копие от инструкцията по чл. 20, ал. 3, освен
в случаите на дейности с вещества от трета кате-
гория на приложение № 4 към чл. 3, ал. 2 ЗКНВП;
7. декларация за употреба съгласно прило-
жение № 4 или 5 от Наредбата за контрол на
прекурсорите на наркотични вещества при внос
на вещества от първа и втора категория на при-
ложение № 4 към чл. 3, ал. 2 ЗКНВП.
(3) При необходимост по предложение на
Междуведомствената комисия за контрол на
прекурсорите упълномощени служители от
дирекция “Регистриране, лицензиране и конт-
рол” на Министерството на икономиката из-
вършват проверка на място за установяване съ-
ответствие на фактическите обстоятелства с
представената документация, за което се изготвя
протокол.